આજે છોટા ઉદેપુર જીલ્લામાં આજે સવારથી બજારો સ્વયંભુ બંધ રહ્યા હતા. છોટા ઉદેપુર જીલ્લામાં સ્વયંભુ બંધ પાળવામાં આવ્યુો હતો, જેને લઈને કોંગ્રેસી કાર્યકરો ગેલમાં આવી ગયા હતા અને શાળા કોલેજો પણ બંધ કરવતા નજરે પડતાં હતા. આજે સવારે 10 વાગ્યાના અરસામાં પાવી જેતપુર ખાતે રાજ્યના સીનીયર ધારાસભ્ય મોહનસીંહ રાઠવા પણ પાવીજેતપુર નગરમાં નીકળ્યા હતા અને બજાર બંધ હોય કાર્યકરો સાથે ફરીને મોઘવારીને લઈને સૂત્રોચ્ચાર કર્યો હતો અને પાવી જેતપુર એ.પી.એમ.સી પાસે કોંગ્રેસી કાર્યકરો દ્વારા ટાયરો સળગાવ્યા હતા. પાવી જેતપુર પોલીસે ધારાસભ્ય મોહનસીંહ રાઠવા સહીત 50 જેટલા કાર્યકરોની અટકાયત કરવામાં આવી હતી. આજે ભારત બંધને પગલે મોહનસીંહ રાઠવાએ હાલની રાજ્યની અને કેન્દ્ર સરકાર ઉપર મોઘવારી વધારવાનો આરોપ લગાવ્યો હતો અને તેને લઈને આજે સ્વયંભુ બંધ પાળ્યો હોવાનું જણાવ્યુ હતું.